فهميده شرف بلوچ

فهميده شرف بلوچ  شاعر آهي,، هيءَ سنڌي ۾ شاعري ڪندي آهي.

ذاتي زندگي ۽ تعليم
فهميدا ذات جاگيراڻي جي آهي. هن 07 اپريل 1980ع ۾، پير جو ڳوٺ، ضلع خيرپور ميرس ۾ جنم ورتو. سندس تعليم ايم اي سنڌي آهي. هن وقت ڪراچي ۾ نوڪري ڪري رهي آهي.

لکڻيون
سندس شاعريءَ جو ڪتاب “اُماس راتيون، اُداس رستا”، آهي. 

شاعري
فهميده شرف بلوچ جي شاعريءَ واري ڪتاب ۾، غزل، وايون، گيت، بيت، ترائيل، ڏيڍ سٽا، نظم، آزاد نظم ۽ چَوسٽا شامل آهن. جيڪي انساني اُمنگن، آدرشن، مُحبتن، نفرتن ۽ اذيتن جا اُهڃاڻ معلوم ٿين ٿا. “شوخ چنچل زندگي خاموش آ، درد جي هر انتها ڀوڳيون پيا. من کي ڪاٿي ٿو ملي هاڻي سُڪون؟ اذيتون بي ساختا ڀوڳيون پيا”. ڪتاب “اُماس راتيون اُداس رستا” جي مطالعي مان معلوم ٿئي ٿو، ته “هڪ سُهڻي آهي، جيڪا سماج جي، سُورن جِي سِير ۾، گھاگھائي گھڙي پيئي آهي. جنهن جي ڄنگھ ڄرڪي وات ۾ ۽ سِسِيءَ کي، سُورن جا سوين سَو سَينسار چنبڙيل آهن. لکين چُهٽيس لوهڙيون، ٿيليون ٿڻنيون ڌار، مڙيا مڇ هزار، ڀاڱا ٿيندي سُهڻي”. 

سماجي خدمتون
هيءَ سماجي خدمت پڻ ڪندي آهي.

 حوالا